Vi har købet et hus fra 1970, hvor der er betongulv i stue og spisestue med faste tæpper på. Vi vil gerne have en anden gulvbelægning men er meget i tvivl om hvad det skal være. Har overvejet laminatgulv (click-system)fordi det er nemt at holde og ikke så følsomt ift. solafblegning, slitage m.v. Men er også bange for at det bliver for koldt at gå på, når der ikke er gulvvarme. Er det alligevel bedst med et trægulv?


Valg af gulv til et 70`er-hus
Hej Gitte B.   
  
Der er fordele og ulemper ved alle typer gulvbelægning, du skal vælge blandt andet ud fra hvilke krav du har til rengøring, vedligeholdelse, reparation og økonomi.   
  
Du skal også sikre dig at den samlede gulvkonstruktions ikke er højere end at du stadig kan åbne dørene.


For et trægulv er det overfladebehandlingen der afgør hvor besværligt rengøring af gulvet er.   
  
Trægulve kan oliebehandles, lakeres m.v., behandlinger har betydning for hvor besværlig rengøringen er.   
  
Træ er et naturmateriale der kan vedligeholdes og som med tiden ældens på en anden måde end kunststoffer.   
  
Trægulves overflade er blødere (og føles måske derfor varmere) at gå på end en hårdere laminatoverflade.   
  
Laminatgulv er meget nemme at rengøre, men er til gengæld stort set umuligt at reparere.   
  
Læs mere om fordele og ulemper ved forskellige gulvbelægninger: [Valg af nyt gulv](/valg-af-nyt-gulv-17319/ "nyt")

